**พัพพาร์ ขาลสา** (Babbar Khalsa International, **BKI**; ปัญจาบ: ਬੱਬਰ ਖ਼ਾਲਸਾ, [bəbːəɾ xɑlsɑ]) เป็นองค์กรทางทหารที่เก่าที่สุดในบรรดาองค์กรของผู้นับถือศาสนาซิกข์ เพื่อเรียกร้องการจัดตั้งรัฐซิกข์อิสระในชื่อขาลิสถาน (ดินแดนแห่งความบริสุทธิ์) ผู้สนับสนุนมองกลุ่มนี้เป็นขบวนการต่อต้าน โดยดำเนินปฏิบัติการที่แคนาดา เยอรมนี สหราชอาณาจักร และบางส่วนของอินเดีย

องค์กรนี้ใช้การโจมตีด้วยอาวุธเพื่อให้บรรลุเป้าหมาย และถูกแบนอย่างเป็นทางการกับถูกจัดให้เป้นองค์กรก่อการร้ายสากลโดยสหรัฐ แคนาดา สหราชอาณาจักร สหภาพยุโรป ญี่ปุ่น และอินเดีย

BKI ก่อตั้งขึ้นใน ค.ศ. 1978 หลังการปะทะของชาวซิกข์นิกายNirankari กลุ่มนี้ดำเนินการในคริสต์ทศวรรษ 1980 ในช่วงการก่อความไม่สงบในปัญจาบและมีชื่อเสียงจากการฆ่าพลเมือง (ส่วนใหญ่เป็นชาวแคนาดา) 329 คนในAir India Flight 182 และการทิ้งระเบิดที่ท่าอากาศยานนานาชาตินาริตะใน ค.ศ. 1985 อิทธิพลของกลุ่มนี้เริ่มเสื่อมถอยในคริสต์ทศวรรษ 1990 หลังจากผู้นำอาวุโสถูกฆ่าหลังดผชิญหน้ากับตำรวจอินเดีย

จุดกำเนิด
---------

กลุ่มนี้เริ่มต้นจากขบวนการพัพพาร์ อกาลีเมื่อ พ.ศ. 2463 เพื่อต่อต้านอังกฤษ การต่อต้านในยุคใหม่ของพัพพาร์ ขาลสาคาดว่ามาจากการต่อสู้ระหว่างนิรัณการีและอขัณฑ์ กิรตานี ชาถะที่ไวสาขิเมื่อ พ.ศ. 2521 ซึ่งทำให้ชาวสิกข์ 13 คน และนิรัณการี 3 คนตาย นิรัณการีเป็นกลุ่มที่เคยนับถือศาสนาสิกข์มาก่อนแต่ถูกตัดออกไปเพราะสอนศาสนาผิดไปจากหลักการของศาสนาสิกข์ส่วนใหญ่ ต่อมา 24 เมษายน พ.ศ. 2523 คุรพาฉัน สิงห์ บิดาของกลุ่มนิรัณการีถูกฆ่าและเชื่อว่าเป็นฝีมือของพัพพาร์ ขาลสา

สุขเทพ สิงห์ พัพพาร์และตัลวินเดอร์ สิงห์ ปาร์มา เป็นสมาชิกที่สำคัญของขบวนการ ตัลวินเดอร์เป็นผู้ก่อตั้งกลุ่มนี้ขึ้นเมื่อ พ.ศ. 2524 สุขเทพเป็นผู้ดูแลสมาชิกในอินเดีย ต่อมาตัลวินเดอร์แยกออกไปตั้งกลุ่มใหม่ของตนเองเรียก พัพพาร์ ขาลสา ปาร์มา

การแยกตัว
---------

ความอ่อนแอของพัพพาร์ ขาลสาเกิดจากการตายของสุขเทพเมื่อ 9 สิงหาคม พ.ศ. 2535 และตัลวินเทอร์ เมื่อ 15 ตุลาคม พ.ศ. 2535 เชื่อว่าตัลวินเทอร์ถูกสังหารโดยตำรวจอินเดียและเครือข่ายความร่วมมือทางวิทยุกระจายเสียงของแคนาดา

เหตุการณ์ปัจจุบัน
-----------------

พัพพาร์ ขาลสาเป็นองค์กรทียังมีกิจกรรมอยู่แม้จะไม่มากเท่ายุคแรกๆ ประเทศที่กลุ่มพัพพาร์ ขาลสาดำเนินกิจกรรมอยู่ได้แก่ สหรัฐ แคนาดา อังกฤษ เยอรมัน ฝรั่งเศส เบลเยียม นอร์เวย์ สวิตเซอร์แลนด์และปากีสถาน กลุ่มปาร์มามีกิจกรรมอยู่ในอังกฤษ เยอรมัน เบลเยียม และสวิตเซอร์แลนด์ ผู้นำคนปัจจุบันคือ วธวะ สิงห์ พัพพาร์ กลุ่มพัพพาร์ ขาลสากล่าวอ้างว่ามีส่วนเกี่ยวข้องในการลอบสังหารรัฐมนตรีปัญจาบเมื่อ 31 สิงหาคม พ.ศ. 2538

เมื่อ 31 พฤษภาคม พ.ศ. 2548 สมาชิกกลุ่มพัพพาร์ ขาลสาสองคนคือพัลวินเทอร์ สิงห์ และชคนัถ ยทัพ ถูกจับพร้อมกับข้อหาลอบวางระเบิดโรงภาพยนตร์ ในกรุงนิวเดลลีเมื่อ 22 พฤษภาคม พ.ศ. 2548 ต่อมาในวันที่ 1 มิถุนายน พ.ศ. 2538 ตำรวจในเดลลียึดอาวุธและดินระเบิดได้ในบ้านของชัชปัล สิงห์ รวมทั้งเครื่องแบบตำรวจปัญจาบและใบขับขี่หลายใบ อีกสัปดาห์ต่อมา ตำรวจในเดลลีจับกุมหัวหน้าของพัพพาร์ ขาลสาในอินเดียคือ ชัคตาร์ สิงห์ หวระ โดยหวระนี้เพิ่งหลบหนีออกจากคุกของอินเดียเมื่อหนึ่งปีก่อนหน้านี้ และคาดว่าเขามีส่วนเกี่ยวข้องในการลอบสังหารรัฐมนตรีปัญจาบเมื่อ พ.ศ. 2538 ด้วย

ตำรวจอินเดียจับกุมสมาชิกของพัพพาร์ ขาลสาได้อีก 3 คนเมื่อ 21 มีนาคม พ.ศ. 2549 นอกจากนั้นยังจับตัว หาร์ปัล สิงห์ ชีซีมา ที่มีความเกี่ยวข้องกับองค์กรศาสนาสิกข์โดยเฉพาะพัพพาร์ ขาลสา

อ้างอิง
-------

1. ↑  Sikh Unrest Spreads To Canada เก็บถาวร กุมภาพันธ์ 2, 2014 ที่ เวย์แบ็กแมชชีน Chicago Tribune, 24 June 1986
2. 1 2 3  "Currently listed entities". Public Safety Canada. เก็บจากแหล่งเดิมเมื่อ กรกฎาคม 2, 2014. สืบค้นเมื่อ กันยายน 20, 2013.
3. ↑  Mahmood, Cynthia Keppley (November 1996). *Fighting for faith and nation ... – Google Books*. ISBN 978-0-8122-1592-2. สืบค้นเมื่อ 2009-08-09.
4. ↑  *India today – Google Books*. 2009-04-24. สืบค้นเมื่อ 2009-08-09.
5. ↑  "Operation Bluestar". เก็บจากแหล่งเดิมเมื่อ พฤษภาคม 22, 2018. สืบค้นเมื่อ พฤษภาคม 21, 2018.
6. ↑  "India, Canada resolve to work together against Sikh militant outfits, terrorist groups like JeM, LeT". FirstPost. กุมภาพันธ์ 23, 2018. เก็บจากแหล่งเดิมเมื่อ กรกฎาคม 20, 2018. สืบค้นเมื่อ กรกฎาคม 19, 2018.
7. ↑  "Enter Gurpreet, the Bilal of Ludhiana". The Telegraph. ตุลาคม 24, 2007. เก็บจากแหล่งเดิมเมื่อ กรกฎาคม 20, 2018. สืบค้นเมื่อ กรกฎาคม 19, 2018.
8. ↑  "Reno Man Pleads Guilty To Conspiracy To Provide Material Support To Terrorists". *The United States Attorney's Office District of Nevada* (ภาษาอังกฤษ). พฤศจิกายน 29, 2016. เก็บจากแหล่งเดิมเมื่อ กรกฎาคม 19, 2018. สืบค้นเมื่อ กรกฎาคม 19, 2018.
9. ↑  "Terrorism Designations Press, Bureau of Counterterrorism and Countering Violent Extremism, US States Department, 2004". สืบค้นเมื่อ สิงหาคม 4, 2016.
10. ↑  "Individuals and Entities Designated by the State Department Under E.O. 13224, Bureau of Counterterrorism and Countering Violent Extremism, US States Department, 2004". สืบค้นเมื่อ สิงหาคม 4, 2016.
11. ↑  [Cold Terror: How Canada Nurtures and Exports Terrorism Around the World, Stewart Bell, John Wiley & Sons, 2008. ISBN 978-0-470-84056-6]
12. ↑  Schedule 2, *Terrorism Act 2000*, Act มาตรา 11 ประกาศใช้เมื่อ 2000
13. ↑  "EU list of terrorist groups" (PDF). คลังข้อมูลเก่าเก็บจากแหล่งเดิม (PDF)เมื่อ 2013-06-01. สืบค้นเมื่อ 2009-08-09.
14. ↑  "Officially Blacklisted Extremist/Terrorist (Support) Organizations: a Comparison of Lists from six Countries and two International Organizations".
15. ↑  "0705". เก็บจากแหล่งเดิมเมื่อ 2013-04-06. สืบค้นเมื่อ 2013-11-21.
16. ↑  "List of Banned Organisations". *Ministry of Home Affairs, GoI*. Government of India. คลังข้อมูลเก่าเก็บจากแหล่งเดิมเมื่อ 3 May 2018. สืบค้นเมื่อ 3 May 2018.
17. 1 2  Wright-Neville, David (2010). *Dictionary of Terrorism*. Polity. pp. 46–. ISBN 978-0-7456-4302-1. สืบค้นเมื่อ 19 June 2010.
18. ↑  Dowd, Allan (กันยายน 18, 2010). ""Canadian convicted of lying in Air India bomb case", Reuters Sept 18, 2010". *Reuters*. เก็บจากแหล่งเดิมเมื่อ ธันวาคม 30, 2010. สืบค้นเมื่อ กุมภาพันธ์ 19, 2011.
19. ↑  Punjab: The Knights of Falsehood Psalms of Terror
20. ↑  The Telegraph, Calcutta, India, "Beant trial trio in tunnel getaway" 22 January 2004
21. ↑  The Tribune, India, "2 Babbars held for Delhi cinema blasts" 31 May 2005